**MONTÁŽNY POSTUP – OBKLADY**

Podklad na lepenie musí byť čistý, suchý, bez prachu, mastnoty a zbytkov náterových hmôt, musí byť pevný a súdržný. V prípade, že podklad vykazuje známky nesúdržnosti (sprašuje…), je nadmerne nasiakavý (stará omietka,Ytong, Porfix…), odporúčame tento ošetriť penetračným náterom.

Nerovné podklady je možné vyrovnať vyrovnávacími maltami. Nasiakavé a prašné podklady je potrebné 2 až 24 hodín pred kladením kameňa penetrovať penetračným prípravkom alebo disperziou, ktorú zriedime v pomere 1 diel disperzie ku 5 až 7 dielom studenej pitnej vody. V žiadnom prípade nelepiť obklad na stenu s malovkou. Odporúčame otvoriť viac krabíc a striedavo vyberať. Pri špárovacích typoch, poukladať na zem a pripraviť si uloženie 0,5 až 1 metra na zemi tak ako sa budú potom lepiť na stenu (docieli sa lepšia skladba obkladu a rýchlejšia pokládka na stenu). Miešajte kamene z jednotlivých krabíc (farebná vyváženosť).

**LEPENIE OBKLADOV**

*V obecnej rovine je možné rozdeliť lepenie obkladov do 3 základných skupín:*

* Lepenie obyčajné – štandardné, tzn. lepenie neveľkých plôch, kde nedochádza k prudkým teplotným zlomom a taktiež k dilatácii všetkých materiálov, dostatočná je aj izolácia a vyhovujúci podklad.
* Lepenie čiastočne špeciálne – flexibilné, tzn. lepenie obkladov na väčších plochách ako sú napr. fasády. Flexibilné lepidlá používame aj k lepeniu na netypické podkladové plochy. Je však potrebné použiť výrobky s vyššími kvalitatívnymi parametrami.
* Lepenie špeciálne – určené na presne špecifikované podklady, ako sú nesavé podklady, sanácia vlhkých plôch, lepenie s vyrovnávaním podkladu, lepenie na teplosálavé plochy, nutnosť použitia rýchloschnúcich lepidiel a pod. Pre tieto účely je potrebné použiť lepidlá, ktoré sú pre daný účel priamo určené.

Základnou technologickou požiadavkou pre lepenie obkladov je zaistenie teploty podkladu, kladených prvkov a prostredia v intervale +5 až +25 stupňov celzia. Táto požiadavka platí aj pre 3 dni nasledujúce po lepení. Pre lepenie je najvhodnejšia flexibilná tenkovrstvá lepiaca malta s garantovanou mrazuvzdornosťou. Dôležité je podľa konkrétnej aplikácie vybrať vhodný druh lepiacej malty (interiér, exteriér, plochy so sálaním tepla, vonkajšie silne namáhané plochy…), pre exteriéry musí byť malta vždy mrazuvzdorná!

**Minimalizovanie špár**

Výrobky firmy Chelsea Stone sú imitáciou prírodného kameňa. Jednotlivé kusy preto nie sú dokonale identické. Drobné odchýlky v rozmeroch a tvaroch sú regulárnou vlastnosťou tohto typu obkladu. Sú podmienené technológiou výroby a použitou formou (silikónové odliatky prírodného kameňa). Špáry vznikajúce pri pokládke (viď obrázok 1, 2) sú pri pohľade z primeranej vzdialenosti zanedbateľné (viď obrázok 3, 4, 5). Ich vznik sa dá minimalizovať výberom a vhodným otočením tvarovo príbuzných kusov.

Vhodný podklad a jeho príprava

Vhodným podkladom je objemovo a tvarovo stabilizovaný, súdržný, rovný a suchý povrch bez nečistôt, predovšetkým zbavený mastnoty. Bežnými podkladmi sú omietnuté murivo, betónové konštrukcie bez zvyškov debniacich prípravkov a neomietnuté murivo z presných tvárnic. Pre lepenie na sadrokartón, anhydritové a sadrové stierky je potrebné použiť lepiace malty s vyšším výkonom. Nevhodným podkladom sú kov, drevo, laminát, tapety, nátery, živice a plasty.

Nerovné podklady je možné vyrovnať vyrovnávacími maltami. Savé a prašné podklady je potrebné 2 až 24 hodín pred kladením kameňa penetrovať penetračným prípravkom alebo disperziou, ktorú zriedime v pomere 1 diel disperzie ku 5 až 7 dielom studenej pitnej vody. Pri nesavých materiáloch (obklad–obklad) penetráciu nevykonávať.